กรุณาสรุปบทความ ความผิดพลาดของ Luckin Coffee แบรนด์กาแฟเจ้าของฉายาผู้จะมาล้มยักษ์ Starbucks
Luckin Coffee แบรนด์กาแฟจีนผู้โด่งดังตลอดปี 2019 ในฉายา ‘แบรนด์กาแฟผู้จะมาล้มยักษ์ Starbucks’ ต้องประสบเหตุการณ์อื้อฉาวทางการเงินจนส่งผลให้ราคาหุ้นร่วงลงทันทีเกือบ 80% เมื่อข่าวถูกเผยแพร่สู่สาธารณชน  ปลอมยอดขายหมื่นล้านบาท เหตุการณ์เกิดขึ้นเมื่อวันที่ 2 มีนาคม 2020 เมื่อบริษัท Luckin Coffee ได้เผยผลการตั้งคณะกรรมการสอบสวนความผิดปกติทางการเงินโดยเฉพาะในส่วนของยอดขาย และพบว่าผู้บริหารระดับสูง ได้แก่ Jian Liu ผู้เป็นซีอีโอ และคณะผู้ใต้บังคับบัญชา ได้ร่วมกันตกแต่งตัวเลขยอดขายไตรมาส 2 – 4 ให้สูงกว่าความเป็นจริงโดยมีมูลค่าส่วนเกินถึง 310 ล้านดอลล่าร์ (ประมาณ 9,000 – 10,000 ล้านบาท) มูลค่ากิจการหายวูบ ‘แสนล้านบาท’ ในวันเดียว หลังจากข้อมูลถูกเปิดเผยต่อสื่อและสาธารณชน หุ้นของบริษัท Luckin Coffee ก็ร่วงทันที 77% จาก 26.2 ดอลล่าร์ มาสู่ 6.4 ดอลล่าร์ต่อหุ้น ส่งผลให้มูลค่าบริษัทลดลงจาก 6.6 พันล้านดอลล่าร์ เหลือ 1.6 พันล้านดอลล่าร์ หายวูบทันที 5,000 ล้านฯ หรือประมาณ 150,000 ล้านบาทภายในวันเดียว — เหตุการดังกล่าวยังส่งผลให้บริษัทฯ ทำการปลด ซีอีโอ และคณะทำงานที่เกี่ยวข้องกราวรูด  อนาคตของ Luckin Coffee ผู้จะมาโค่นล้ม Starbucks Luckin Coffee ก่อตั้งในจีนเมื่อเดือน ตุลาคม 2017 เข้าจดทะเบียนในตลาดหุ้น NASDAQ เมื่อเดือน พฤษภาคม 2019 และเป็นบริษัทที่เรียกเสียงฮือฮามาโดยตลอดหลังจากเข้าตลาดฯ ด้วยการขยายสาขาจนกลายเป็นร้านกาแฟที่มีสาขามากที่สุดในจีน ในที่สุด Luckin ก็มากกว่า Starbucks ในจีน คือ จำนวนกลม ๆ 4,500 สาขาเศษ (Luckin) VS 4,300 สาขาเศษ (Starbucks) ในสิ้นปี 2019 ตามการรายงานของ Nikkei และยังมีแผนจะพัฒนาโมเดล ตู้กดกาแฟอัตโนมัติ ที่จะใช้บุกตลาดจีนและตลาดโลกจนผู้คนมองว่า Luckin Coffee คือผู้ที่จะมาล้ม Starbucks แต่แล้วก็มาสะดุดขาตัวเองกับเรื่องอื้อฉาวในการตกแต่งบัญชีของผู้บริหารของบริษัทจนทำให้มูลค่ากิจการลดฮวบ และจากนี้ไปนักลงทุนทั่วโลกคงเพ่งเล็งทั้งเรื่องความโปร่งใสของบริษัท และความสามารถในการทำกำไร เพราะแม้จะมีสาขาจำนวนมากก็จริง แต่ข้อเท็จจริงสำคัญและไม่อาจมองข้ามได้ คือ ทุกวันนี้บริษัทยังไม่มีกำไร
2 มีนาคม 2020 บริษัท Luckin Coffee แบรนด์กาแฟจีนเจ้าของฉายา แบรนด์กาแฟผู้จะมาล้มยักษ์ Starbucks ได้เปิดเผยผลการตั้งคณะกรรมการสอบสวนความผิดปกติทางการเงินโดยเฉพาะในส่วนของยอดขาย โดยพบว่า Jian Liu ซีอีโอ และคณะผู้ใต้บังคับบัญชา ได้ร่วมกันตกแต่งตัวเลขยอดขายไตรมาส 2 – 4 ให้สูงกว่าความเป็นจริง โดยมีมูลค่าส่วนเกินถึง 310 ล้านดอลล่าร์ (ประมาณ 9,000 – 10,000 ล้านบาท) เหตุอื้อฉาวทางการเงินครั้งนี้ส่งผลให้ราคาหุ้นของ Luckin Coffee ร่วงลงทันทีเกือบ 80% นอกจากนี้หุ้นของบริษัท Luckin Coffee ยังร่วงจาก 26.2 ดอลล่าร์ มาอยู่ที่ 6.4 ดอลล่าร์ต่อหุ้น หลังข้อมูลถูกเปิดเผยต่อสื่อและสาธารณชน ส่งผลให้มูลค่าบริษัทลดลงจาก 6.6 พันล้านดอลล่าร์ เหลือ 1.6 พันล้านดอลล่าร์ แม้บริษัทฯ จะปลดซีอีโอและคณะทำงานที่เกี่ยวข้องทั้งหมดก็ตาม

Luckin Coffee ก่อตั้งในจีนเมื่อเดือน ตุลาคม 2017 เข้าจดทะเบียนในตลาดหุ้น NASDAQ เมื่อเดือน พฤษภาคม 2019 และขยายสาขาจนกลายเป็นร้านกาแฟที่มีสาขามากที่สุดในจีน อีกทั้งยังมีแผนจะพัฒนาโมเดลตู้กดกาแฟอัตโนมัติที่จะใช้ตีตลาดจีนและตลาดโลก จนผู้คนมองว่า Luckin Coffee ทว่าในความเป็นจริงแล้ว แม้จะมีสาขาจำนวนมาก แต่ทุกวันนี้บริษัทก็ยังไม่มีกำไร นำไปสู่การตกแต่งตัวเลขยอดขายที่กลายมาเป็นเรื่องอื้อฉาวของแบรนด์
ความรู้ทางการเงิน